NOVUM ORGANUM. 349 



verum diligentius notentur. Quicquid enim unit 

 naturam, licet modis imperfectis, ad inventionem 

 Formarum viam sternit. Itaque Instantiae quae ad 

 hoc utiles sunt, non sunt contemnendae potestatis, 

 sed habent nonnullam Praerogativam. 



Verum in his diligens est adhibenda cautio, ne 

 intellectus humanus, postquam complures ex istis 

 Formis Particularibus adinvenerit, atque inde parti- 

 tiones sive divisiones naturae inquisitae confecerit, in 

 illis omnino acquiescat, atque ad inventionem legiti- 

 mam Forma? Magnae se non accingat ; sed praesup- 

 ponat naturam velut a radicibus esse multiplicem et 

 divisam, atque ulteriorem naturae unionem, tanquam 

 rem supervacuas subtilitatis, et vergentem ad merum 

 abstractum, fastidiat et rejiciat. 



Exempli gratia ; sit natura inquisita, Memoria, 

 sive excitans et adjuvans Memoriam. Instantiae 

 Constitutivae sunt ; ordo, sive distributio, quae ma 

 nifesto juvat memoriam : item loci in Memoria ar- 

 tificiali ; qui aut possunt esse loci secundum pro- 

 prium sensum, veluti janua, angulus, fenestra, et 

 similia ; aut possunt esse personae familiares et 

 nota3 ; aut possunt esse quidvis ad placitum (modo 

 in ordine certo ponantur) veluti animalia, herbae, 

 etiam verba, litterae, characteres, personae historicae, 

 et cetera ; licet nonnuila ex his magis apta sint et 

 commoda, alia minus. Hujusmodi autem loci Me 

 moriam insigniter juvant, eamque longe supra vires 

 naturales exaltant. Item carmina facilius haerent, 

 et discuntur memoriter, quam prosa. Atque ex isto 

 Manipulo trium Instantiarnm, videlicet ordinis, loco- 



